Идеята на зад FLoC на Google е, че рекламодателите все още ще могат да ви изпращат насочени реклами, макар самоличността ви да е „размита в тълпата“ от потребители със същия кохортен идентификатор. Все още обаче има редица проблеми с поверителността при този подход.
Отпечатъци в браузъра. Стеснявайки кръга, в който идентификаторът ви в кохортата може да бъде засечен, става възможно да бъдете идентифицирани, като събират данни за приставките и разширенията ви за Chrome, личните ви предпочитания и настройки, ведно с вашия IP адрес.
Дискриминационна реклама. От Google твърдят, че FLoC ще филтрира уебсайтове и търсения, свързани с неща като раса, сексуалност и религия, така че рекламодателите да не могат да ви дискриминират при подбора на рекламите, които да показват. Но в миналото Google многократно се е провалял в опитите си да предотврати дискриминационна реклама и в бялата книга на FLoC няма нищо, което да предполага, че това ще се промени.
Фалшиво усещане за сигурност. Докато FLoC затруднява рекламодателите от трети страни да ви идентифицират лично, това все още не пречи на Google да събира лични данни в Google Търсене, YouTube или друга услуга на Google. Освен това Google ще следи постоянно данните и ще сортира потребителите в кохорти, което ще позволи на Google да продължи да има достъп до голям обем лични данни.